Správa zo zahraničnej pracovnej cesty
1.  Účastníci ZPC
Ing. Ľubomír BILSKÝ – vedúci kancelárie riaditeľa (Aj)
- CVTI SR, Lamačská cesta 8/A, 811 04 Bratislava

2.  Zahraničná pracovná cesta
Názov podujatia:	Úvodné stretnutie partnerov projektu „FORT – Fostering Continuous Research and Technology Application“ (ďalej len FORT)
Miesto konania:	TechnoCenter at the University of Maribor
	Slomškov trg 15
	SI-2000 Maribor, Slovinsko
Termín konania: 	05. – 06. 05. 2011
Organizátor 
podujatia: 	TechnoCenter at the University of Maribor – koordinátor projektu FORT 
Účel cesty:	Účasť na úvodnom stretnutí (kick-off meeting) partnerov projektu FORT 
Financovanie:	Výdavky na cestu budú refundované z prostriedkov projektu FORT spolufinancovaného z ERDF, v rámci Operačného programu Stredná Európa. 

3.  Rámcový program pobytu
05. 05. 2011	Vzájomné predstavenie sa partnerov projektu, základné informácie o implementácii projektu a vykazovaní súvisiacich výdavkov.
06. 05. 2011	Podrobné predstavenie pracovných balíkov projektu koordinátorom a vedúcimi jednotlivých pracovných balíkov.

4.  Stručný priebeh rokovaní, resp.  študijného pobytu

05. 05. 2011
Predstavenie a prezentácia aktivít jednotlivých partnerov projektu FORT
-	TechnoCenter at the University of Maribor Ltd., Slovinsko
-	Chamber of Commerce and Industry of Štajerska, Slovinsko
-	MFG Baden-Württemberg mbH - Public Innovation Agency for ICT and Media, Nemecko
-	Centrum vedecko-technických informácií SR
-	Amitié, Taliansko
-	Centuria RIT, Taliansko
-	Ferrara Research Consortium, Taliansko
-	University of Debrecen, Maďarsko
-	South Transdanubian Regional Innovation Agency Non-for-profit Ltd., Maďarsko

Prezentácia projektu FORT (aktivity a implementácia projektu)
Právny rámec (Zmluva a Dohoda partnerov)
Vykazovanie výdavkov projektu (reporting)
Diskusia

06. 05. 2011
Predstavenie pracovného balíka WP 2 - Komunikácia, manažment znalostí a diseminácia
Predstavenie pracovného balíka WP 3 - Budovanie inovačnej kultúry
Predstavenie pracovného balíka WP 4 - Networking a školenie klastrových manažérov a manažérov pre transfer technológií
Predstavenie pracovného balíka WP 5 - Nadnárodný priestor pre realizáciu inovatívnych myšlienok
Predstavenie pracovného balíka WP 6 - Pilotné akcie
Diskusia

5.  Odporúčané závery
Preštudovanie dokumentov a pravidiel implementácie projektov v rámci programu Stredná Európa na úrovni programu ako i Kontroly prvej (národnej) úrovne a ich dôsledné dodržiavanie počas realizácie projektu. Zabezpečenie dostatočných personálnych kapacít na implementáciu projektu FORT tak z radov existujúcich zamestnancov CVTI SR, ako i formou prijatia nových ľudských zdrojov s potrebnou kvalifikáciou a znalosťami (aspoň v nevyhnutej miere) – vzhľadom na očakávanú odbornú i administratívnu náročnosť implementácie predmetného projektu. Čo najskoršie zrealizovanie verejného obstarávania na riadne a kvalitné zabezpečenie výkonov plánovaných v projekte v rámci rozpočtovej položky „External expertise“ (minimálne na zabezpečenie najbližšie plánovaných aktivít a výstupov).

6.   Prehľad prinesenej dokumentácie a miesto jej uloženia
-	Prezentácie a ďalšie projektové dokumenty a materiály.
Dokumentácia je archivovaná u účastníka ZPC a bude k dispozícii pre ostatných pracovníkov CVTI SR zapojených do implementácie projektu FORT.

7.   Osobitne vyhodnotený očakávaný prínos ZPC
Účasť na úvodnom stretnutí ako i na ďalších plánovaných stretnutiach partnerov projektu FORT je nevyhnutná. Osobitným prínosom tohto podujatia bolo nadviazanie kontaktov s projektovými partnermi z ostatných krajín a podrobné oboznámenie sa s plánovanými aktivitami projektu, ako aj výstupmi, ktorých dosiahnutie bude potrebné zabezpečiť.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie projektu FORT.

Súhlasím so zverejnením správy na internete
Správu vypracoval: Ing. Ľubomír BILSKÝ (vedúci kancelárie riaditeľa)	..............................
Dátum: 11. 05. 2011
Správu schválil:  prof. RNDr. Ján Turňa, CSc. (riaditeľ) 	..............................